Diari Oficial de la Generalitat Valenciana


Sumari del DOGV 6963, del 12-02-2013 (2013/1177)

Notificació de la sentència dictada en el procediment de mesures provisionals coetànies número 345/2012.
--------------------------------------------------------------------------------------------------------

### Dades del document

Número de DOGV
:   6963

Data del DOGV
:   12-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1177


Organisme emissor
:   Jutjat de Primera Instància i Instrucció Número 3 de Quart de Poblet

Tipus de document
:   Edicte

Notificació de la sentència dictada en el procediment de mesures provisionals coetànies número 345/2012. [2013/1177]  
Juí de peça de mesures provisionals coetànies 000345/2012   
Part demandant: Inmaculada Calaforra Pascual.   
Part demandada: Francisco Javier Palomo Bolos.   
Sobre: mesures coetànies o posteriors a la interposició de la demanda.   
En el juí a què es fa referència s'ha dictat la resolució la part dispositiva de la qual diu el següent.   
«Estime la demanda presentada pel procurador, senyor Braquehais Moreno, en nom i representació d'Inmaculada Calaforra Pascual, contra Francisco Javier Palomo Bolos, acorde l'adopció de les mesures personals i patrimonials provisionals següents:  
  
1. S'atribuïx la guarda i custòdia dels tres fills menors a la mare. L'exercici de la pàtria potestat és compartit entre els progenitors.  
  
2. S'establix un règim de visites a favor del pare de caps de setmana alterns des del divendres a l'eixida de l'escola, en què els arreplegarà, fins a les 19.00 hores del diumenge, en que els restituirà en el domicili matern.  
Una vesprada entre setmana, la del dimecres, des de l'eixida de l'escola, en què els arreplegarà, fins a les 19.00 hores, en què els restituirà en el domicili matern.  
Les entregues i arreplegues dels menors les ha de fer el progenitor no custodi, o una persona autoritzada per ell, després d'avisar la mare, en el domicili en què els menors habiten amb ella.  
  
Els progenitors han de vetlar perquè els ponts es repartisquen alternativament entre l'un i l'altre encara que això comporte alterar l'orde dels caps de setmana alterns.  
Règim de visites de vacacions: les vacacions escolars d'estiu seran repartides per mitat, per quinzenes alternatives en els mesos de juliol i agost, i cada un dels progenitors disfrutarà dels dies de vacacions de juny, que li correspondrà a un, i els de setembre, a l'altre. Correspondran a la mare les primeres quinzenes dels mesos de juliol i agost, per tant, de l'1 al 15 de juliol i agost, i al pare del 16 i 31 de juliol i agost.  
  
La resta de vacacions escolars, de Nadal, Falles i Setmana Santa, seran repartides per mitat entre els progenitors.  
Si no hi ha un acord per al repartiment de les vacacions, correspondrà triar a la mare els anys parells, i al pare els imparells.  
El règim de visites de vacacions interromp l'alternança dels caps de setmana, que ha de reprendre el progenitor que no haja disfrutat de l'últim cap de setmana anterior a l'inici de les vacacions.  
  
Atesa l'edat del fill, X., s'ha de tindre en compte la seua voluntat per al compliment del règim de visites.  
3. No pot ser atribuït l'ús i gaudi del domicili familiar situat a Serra a la mare, perquè no és de la seua propietat.  
4. El pare ha de pagar a la mare, en concepte de pensió d'aliments a favor dels fills, la quantitat de 600 euros/mes en total, 200 euros/mes per cada fill, que ingressarà en el compte corrent que amb este fi designe la mare, per mesos anticipats i dins dels cinc primers dies de cada mes, i en les dotze mensualitats de l'any, quantitat que s'actualitzarà anualment segons la variació percentual que experimente l'índex de preus al consum aprovat per l'Institut Nacional d'Estadística o l'organisme que el substituïsca.  
Les actualitzacions es portaran a efecte els mesos de gener de cada anualitat i en relació amb l'anualitat anterior.  
5. Els gastos extraordinaris necessaris dels menors, com ara mèdics o farmacèutics no coberts per la Seguretat Social o l'assegurança privada, d'ortodòncia, ortopèdia, psicològics, òptics, etc., seran satisfets per mitat entre els progenitors.  
Els altres gastos extraordinaris no necessaris, com ara activitats extraescolars, seran satisfets per mitat entre els progenitors, sempre que hi haja el mutu acord de les parts en fer-los, o, si no n'hi ha, autorització judicial.  
No es fa cap pronunciament especial en matèria de costes.  
No pertoca dictar altres mesures i les que es dicten són sense perjuí del que acorde la sentència definitiva.  
Contra esta resolució no es pot interposar cap recurs.  
No pertoca pronunciament especial quant a les costes.  
Esta és la interlocutòria, que mane i firme.»  
Atés que es desconeix el domicili o la residència actual de la part demandada, d'acord amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació.  
  
  
Quart de Poblet, 11 de desembre de 2012.- La secretària judicial: Mercedes Bascuñana Bascuñana.